વેદકાળથી કહેવાય છે, "ઉત્તમ પ્રકારના અન્નનું મબલખ ઉત્પાદન કરો. અમારા અન્નના ભંડારો સદાયે છલકતા રહો" વગેરે. કોઇપણ રાષ્ટ્રે અન્નની બાબતે સ્વાવલંબી બનવું જ રહ્યું. તે માટે ઉત્તમ પ્રકારનું કૃષિ કૌશલ્ય વિકસાવવું અનિવાર્ય છે. રાસાયણિક ખાતરો, જંતુનાશક દવાઓ અને કૃત્રિમ જાતોના માધ્યમથી ઉત્પાદન વધારવાનો લોભ છોડવો પડે. તેને બદલે જમીન, પાણી અને આબોહવાને અનુરૂપ ખેતી કરવી જોઇએ. જૈવિક ખાતર અને જંતુ નિયંત્રણ અપનાવવાથી જમીનની ઉત્પાદકતા જળવાવા સાથે ઉત્તમ પ્રકારના અન્નનું ઉત્પાદન મળે.